CELEX: 32016R0442
Language: hr
Date: 2016-03-23 00:00:00
Title: Provedbena uredba Komisije (EU) 2016/442 оd 23. ožujka 2016. o izmjeni Provedbene uredbe (EU) br. 170/2013 o utvrđivanju prijelaznih mjera u sektoru šećera zbog pristupanja Hrvatske

24.3.2016   
            
            
               HR
            
            
               Službeni list Europske unije
            
            
               L 78/49
            
         PROVEDBENA UREDBA KOMISIJE (EU) 2016/442
   оd 23. ožujka 2016.
   o izmjeni Provedbene uredbe (EU) br. 170/2013 o utvrđivanju prijelaznih mjera u sektoru šećera zbog pristupanja Hrvatske
   EUROPSKA KOMISIJA,
   uzimajući u obzir Ugovor o pristupanju Hrvatske,
   uzimajući u obzir Akt o pristupanju Hrvatske (1), a posebno njegove članke 41. i 16., u vezi s njegovim Prilogom IV. odjeljkom 3. točkom (a) podtočkom 4.,
   budući da:
   
               (1)
            
            
               Provedbenom uredbom Komisije (EU) br. 170/2013 (2) utvrđuju se prijelazne mjere u sektoru šećera zbog pristupanja Hrvatske Uniji. Poglavlje II. odjeljak 2. te Uredbe odnosi se na određivanje i uklanjanje viška količina šećera prisutnog u Hrvatskoj na dan njezina pristupanja. U njemu se posebice utvrđuju rokovi za određivanje viška količina šećera, za njegovo uklanjanje i za dokaze o uklanjanju koje moraju dostaviti utvrđeni gospodarski subjekti u Hrvatskoj. Osim toga, utvrđuju se referentna razdoblja koja će se uzeti u obzir pri izračunu iznosa koji se naplaćuje Hrvatskoj ako se višak količina ne ukloni.
            
         
               (2)
            
            
               Provedbenom uredbom Komisije (EU) br. 1345/2014 (3) određen je višak količina šećera skladištenog u Hrvatskoj prije njezina pristupanja koji se mora ukloniti s tržišta Unije na trošak Hrvatske u skladu s rokovima iz Provedbene uredbe (EU) br. 170/2013 kako je izmijenjena Provedbenom uredbom (EU) 2015/1407 (4).
            
         
               (3)
            
            
               U dopisu od 26. siječnja 2016. Hrvatska je obavijestila Komisiju da, iako ne dovodi u pitanje obvezu uklanjanja viška količina šećera, kako ju je utvrdila Komisija, nepredviđene postupovne poteškoće u provedbi obveze da osigura da predmetni gospodarski subjekti uklone taj višak količina, koje su dovele do produljenja rokova za uklanjanje, nisu se mogle u potpunosti riješiti te je potrebno određeno kraće dodatno vrijeme. Stoga je primjereno produljiti rokove predviđene Provedbenom uredbom (EU) br. 170/2013 za četiri mjeseca.
            
         
               (4)
            
            
               Provedbenu uredbu (EU) br. 170/2013 trebalo bi stoga na odgovarajući način izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Provedbena uredba (EU) br. 170/2013 mijenja se kako slijedi:
   
               1.
            
            
               U članku 9. stavku 1. datum „31. ožujka 2016.” zamjenjuje se datumom „31. srpnja 2016.”
            
         
               2.
            
            
               Članak 10. mijenja se kako slijedi:
               
                           (a)
                        
                        
                           datum „31. ožujka 2016.” zamjenjuje se datumom „31. srpnja 2016.”;
                        
                     
                           (b)
                        
                        
                           datum „30. studenoga 2016.” zamjenjuje se datumom „31. ožujka 2017.”
                        
                     
         
               3.
            
            
               Članak 11. mijenja se kako slijedi:
               
                           (a)
                        
                        
                           u stavku 1., datum „30. lipnja 2016.” zamjenjuje se datumom „31. listopada 2016.”;
                        
                     
                           (b)
                        
                        
                           u stavku 2. četvrtom podstavku, datum „31. ožujka 2016.” zamjenjuje se datumom „31. srpnja 2016.”
                        
                     
         
               4.
            
            
               Članak 12. mijenja se kako slijedi:
               
                           (a)
                        
                        
                           u stavku 1., datum „31. srpnja 2016.” zamjenjuje se datumom „30. studenoga 2016.”;
                        
                     
                           (b)
                        
                        
                           stavak 2. mijenja se kako slijedi:
                           
                                       i.
                                    
                                    
                                       u prvom podstavku, datum „31. ožujka 2016.” zamjenjuje se datumom „31. srpnja 2016.”;
                                    
                                 
                                       ii.
                                    
                                    
                                       u drugom podstavku, datum „30. studenoga 2016.” zamjenjuje se datumom „31. ožujka 2017.”;
                                    
                                 
                                       iii.
                                    
                                    
                                       u trećem podstavku, datum „30. rujna 2016.” zamjenjuje se datumom „31. siječnja 2017.”
                                    
                                 
                     
         Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. ožujka 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 112, 24.4.2012., str. 10.
   
   
      (2)  Provedbena uredba Komisije (EU) br. 170/2013 оd 25. veljače 2013. o utvrđivanju prijelaznih mjera u sektoru šećera zbog pristupanja Hrvatske (SL L 55, 27.2.2013., str. 1.).
   
      (3)  Provedbena uredba Komisije (EU) br. 1345/2014 оd 17. prosinca 2014. o određivanju viška količina šećera, izoglukoze i fruktoze u Hrvatskoj (SL L 363, 18.12.2014., str. 80.).
   
      (4)  Provedbena uredba Komisije (EU) 2015/1407 оd 19. kolovoza 2015. o izmjeni Provedbene uredbe (EU) br. 170/2013 o utvrđivanju prijelaznih mjera u sektoru šećera zbog pristupanja Hrvatske (SL L 219, 20.8.2015., str. 1.).